NAROČNIK**: OSNOVNA ŠOLA ŠMARTNO V TUHINJU, Šmartno v Tuhinju 27a, 1219 Laze v Tuhinju**

Razpisna dokumentacija za javno naročilo po postopku oddaje naročila male vrednosti:

***»dobava utekočinjenega naftnega plina- propana za obdobje do 31.12.2021«***

Številka: 430-3/2019-2

Šmartno v Tuhinju; november 2019

**1. Predmet in podatki o javnem naročilu**

Osnovna šola Šmartno v Tuhinju, Šmartno v Tuhinju 27a, 1219 Laze v Tuhinju (v nadaljevanju: naročnik), na podlagi 47. člena Zakona o javnem naročanju (Uradni list RS, št. 91/15, s spremembo, v nadaljevanju: ZJN-3) vabi vse zainteresirane ponudnike, da predložijo svojo pisno ponudbo v skladu s to dokumentacijo, objavljeno na Portalu javnih naročil.

Predmet javnega naročila, ki se izvaja po postopku oddaje naročila male vrednosti, je dobava utekočinjenega naftnega plina- propana za obdobje od 1.1.2020 do 31.12.2021.

Javno naročilo ni razdeljeno na sklope.

Ocenjena letna količina znaša 40.000 litrov oziroma za dve leti 80.000 litrov.

Naročnik bo naročal blago sukcesivno glede na potrebe naročnika za lokacijo: Osnovna šola Šmartno v Tuhinju, Šmartno v Tuhinju 27a, 1219 Laze v Tuhinju (plinohram je last naročnika).

Ponudbena cena za liter je fiksna za čas od 1.1.2020 do 31.12.2021 in mora vsebovati vse stroške za dobavo utekočinjenega naftnega plina- propana na lokacijo Osnovne šole Šmartno v Tuhinju, Šmartno v Tuhinju 27a, 1219 Laze v Tuhinju.

Kvaliteta utekočinjenega naftnega plina- propana mora ustrezati obstoječim standardom.

Naročnik bo sklenil pogodbo s ponudnikom, ki bo posredoval najugodnejšo dopustno ponudbo.

Ponudnik mora glede na predmet javnega naročila izpolnjevati in upoštevati tudi vsa določila veljavne zakonodaje in predpisov, ki urejajo predmet javnega naročila in v celoti ustrezati zahtevam veljavnih predpisov v Republiki Sloveniji ves čas trajanja pogodbe.

Variantne ponudbe niso dopustne.

**2. Oddaja ponudb, rok za oddajo ponudb in odpiranje ponudb**

Ponudbe morajo biti do roka za oddajo ponudb predložene v informacijski sistem e-JN na spletnem naslovu [https://ejn.gov.si/eJN2](https://ejn.gov.si/mojejn), v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu [https://ejn.gov.si/eJN2](https://ejn.gov.si/mojejn).

|  |
| --- |
| Rok za oddajo ponudb je 5.12.2019 2019 ob 10:00 uri. |

Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

Dostop do povezave za oddajo elektronske ponudbe v tem postopku javnega naročila je naveden v obrazcu obvestilo o naročilu.

|  |
| --- |
| Odpiranje ponudb bo potekalo dne 5.12.2019, ob 10:01 uri v informacijskem sistemu e-JN, na spletnem naslovu <https://ejn.gov.si/eJN2> . |

**3. Pridobitev dokumentacije v zvezi z naročilom in pojasnila**

Dokumentacija v zvezi z naročilom je brezplačno na voljo na spletni strani naročnika: <http://www.ossmartno-tuhinj.si/>

Ponudnik lahko dodatna pojasnila v zvezi z dokumentacijo zahteva preko Portala javnih naročil najkasneje do dne 28.11.2019 do 10.00 ure. Naročnik bo na vprašanja odgovoril preko Portala javnih naročil najkasneje do 28.11.2019 do 15.00 ure. Naročnik ne bo odgovarjal na vprašanja, ki ne bodo zastavljena na zgoraj navedeni način in do navedenega roka.

Naročnik si pridržuje pravico, da dokumentacijo delno spremeni ali dopolni ter po potrebi podaljša rok za oddajo ponudb. Spremembe in dopolnitve razpisne dokumentacije so sestavni del dokumentacije, v zvezi z naročilom.

**4. Oblika, jezik in stroški ponudbe**

Ponudnik ponudbo odda elektronsko kot je navedeno v točki 2 te razpisne dokumentacije.

Ponudbe se oddajo v slovenskem jeziku. Če ni drugače določeno, tuji ponudnik izkaže izpolnjevanje pogojev s fotokopijami dokazil iz uradne evidence, ki izkazujejo zahtevano pravno relevantno stanje. V primeru, da pristojni organi tuje države ne izdajajo tovrstnih dokazil, ponudnik predloži zapriseženo izjavo prič ali zapriseženo izjavo kandidata oziroma ponudnika. Izjava mora biti dana pred pravosodnim ali upravnim organom, notarjem ali pristojnim organom poklicnih in gospodarskih subjektov v državi, v kateri ima ponudnik svoj sedež. Tako dokazila pristojnih institucij kot tudi overjene izjave tujega ponudnika morajo biti prevedene v slovenski jezik. Predložen mora biti prevod slovenskega sodnega tolmača.

Ponudbena dokumentacija mora biti podana na obrazcih iz prilog razpisne dokumentacije ali po vsebini in obliki enakih obrazcih, izdelanih s strani ponudnika.

Označeni deli ponudbene dokumentacije morajo biti podpisani s strani zakonitega zastopnika ponudnika ali druge osebe, pooblaščene za sklepanje pogodb predvidene vrste, vrednosti in obsega.

V kolikor bo naročnik sam ali na predlog gospodarskega subjekta ugotovil, da je potrebno ponudbo dopolniti, bo naročnik postopal skladno s petim odstavkom 89. člena ZJN-3.

Ponudnik nosi vse stroške, povezane s pripravo in predložitvijo ponudbe. V primeru ustavitve postopka, zavrnitve vseh ponudb ali odstopa od izvedbe javnega naročila naročnik ponudnikom ne bo povrnil nobenih stroškov, nastalih s pripravo ponudbe. Ponudniki so s tem seznanjeni in se s tem s samo predložitvijo prijave izrecno strinjajo.

**5. Veljavnost ponudbe**

Ponudba mora veljati do 31.3.2020. V primeru krajšega roka veljavnosti ponudbe se ponudba izloči.

**6. Skupna ponudba**

Dovoljena je skupna ponudba več pogodbenih partnerjev. V poglavju *Razlogi za izključitev in pogoji za sodelovanje* je določeno, kateri pogoj mora v primeru skupne ponudbe izpolnjevati vsak izmed partnerjev oziroma, kateri pogoj lahko izpolnjujejo partnerji skupaj.

V primeru skupne ponudbe je potrebno v ponudbi predložiti pogodbo o skupnem nastopu. Iz pogodbe o skupnem nastopu mora biti razvidno sledeče:

* imenovanje nosilca posla pri izvedbi javnega naročila,
* pooblastilo nosilcu posla in odgovorni osebi za podpis ponudbe ter podpis pogodbe,
* izjava, da so vsi ponudniki v skupni ponudbi seznanjeni z navodili ponudnikom in razpisnimi pogoji ter merili za dodelitev javnega naročila in da z njimi v celoti soglašajo,
* izjava, da so vsi ponudniki seznanjeni s plačilnimi pogoji iz razpisne dokumentacije,
* določbe glede načina plačila preko nosilca posla,
* navedba, da odgovarjajo naročniku za celotno obveznost in za vsak njen del vsi partnerji solidarno in vsak posebej v celoti.

Ponudbo podpisuje nosilec posla, ki je tudi podpisnik pogodbe in glavni kontakt z naročnikom. Nosilec posla prevzame nasproti naročniku poroštvo za delo ostalih partnerjev in/ali podizvajalcev po pravilih Obligacijskega zakonika. Naročnik uveljavlja zahtevo po odpravi morebitnih napak zoper nosilca posla.

**V primeru skupne ponudbe je obvezna sestavina ponudbene dokumentacije kopija pogodbe iz katere je razvidna vrednost, vrsta in obseg del, ki jih v ponudbi povzema posamezni partner.**

Naročnik še poudarja, da je skladno z ZJN-3 in prakso Državne revizijske komisije tudi fizična oseba (ki ni zaposlena pri ponudniku, partnerju ali podizvajalcu) in opravlja del predmeta naročila partner.

**7. Ponudba s podizvajalci**

Ponudnik, ki namerava pri izvedbi naročila nastopati s podizvajalci, **mora to navesti v ESPD obrazcu**. Prijavljeni podizvajalci morajo izpolniti obrazec ESPD obrazec in izpolnjevati pogoje, ki so v teh navodilih določeni za podizvajalce, kar izkažejo s podpisom ESPD obrazca*.* V kolikor bo nominirani podizvajalec zahteval neposredno plačilo od naročnika, mora predložiti zahtevo za neposredno plačilo, katerega mora podpisati tudi ponudnik oziroma vodilni partner v primeru skupne ponudbe.

Kadar namerava ponudnik izvesti javno naročilo s podizvajalci, mora v ponudbi:

* navesti vse podizvajalce ter vsak del javnega naročila, ki ga namerava oddati v podizvajanje,
* kontaktne podatke in zakonite zastopnike predlaganih podizvajalcev,
* izpolnjene ESPD teh podizvajalcev,
* priložiti zahtevo podizvajalca za neposredno plačilo, če podizvajalec to zahteva,
* predložiti pogodbo o podizvajanju, iz katere je razvidna vrsta, vrednost in obseg del, ki jih povzema podizvajalec.

V kolikor podizvajalec zahteva neposredno plačilo mora v ponudbi predložiti lastno izjavo iz katere bo razvidno:

* izjava podizvajalca, da podaja soglasje naročniku, da naročnik namesto glavnega izvajalca poravna podizvajalčevo terjatev do glavnega izvajalca;
* izjava ponudnika, da pooblašča naročnika, da na podlagi potrjenega računa neposredno plačuje podizvajalcem.

V primeru, da podizvajalec ne zahteva neposrednega plačila s strani naročnika bo naročnik od glavnega izvajalca najpozneje v roku 60 dni od plačila končnega računa zahteval pisno izjavo izvajalca in podizvajalca, da je podizvajalec prejel plačilo za izvedene storitve, izvedene v predmetnem javnem naročilu. V kolikor izjava ne bo predložena bo naročnik sprožil postopek za ugotovitev prekrška, skladno z določili ZJN-3.

V kolikor bo glavni izvajalec nastopil s podizvajalcem mora v ponudbi predložiti zgoraj navedena dokazila, katera bo moral predložiti tudi v primeru zamenjave podizvajalca in sicer najkasneje v petih dneh po spremembi.

Naročnik bo skladno z določilom četrtega odstavka 94. člena ZJN-3 zavrnil podizvajalca, ki izpolnjuje obvezne in neobvezne razloge za izključitev. V kolikor bo naročnik presodil, da bi zamenjava podizvajalca, ali vključitev novega podizvajalca vplivalo na nemoteno delo, ali če novi podizvajalec ne izpolnjuje zahtev, kot jih je naročnik določil za podizvajalce, bo podizvajalca zavrnil v roku 10 dni od prejema predloga o zamenjavi ali vključitvi novega podizvajalca.

Ponudnik prevzema odgovornost za izvedbo celotnega javnega naročila, vključno z deli, ki jih je oddal podizvajalcem.

**V primeru ponudbe s podizvajalcem je obvezna sestavina ponudbene dokumentacije kopija pogodbe iz katere je razvidena vrsta, vrednost in obseg del, ki jih povzema podizvajalec.**

Naročnik še poudarja, da je skladno z ZJN-3 in prakso Državne revizijske komisije tudi fizična oseba (ki ni zaposlena pri ponudniku, partnerju ali podizvajalcu) in opravlja del predmeta naročila podizvajalec.

**8. Poslovna skrivnost in varovanje zaupnih podatkov**

Ponudnik lahko kot zaupne označi dokumente, ki vsebujejo osebne podatke, pa ti niso vsebovani v nobenem javnem registru ali drugače javno dostopni, in poslovne podatke, ki so s predpisi ali internimi akti ponudnika označeni kot zaupni. Naročnik bo obravnaval kot zaupne tiste dokumente v ponudbeni dokumentaciji, ki bodo imeli oznako »ZAUPNO« ali »POSLOVNA SKRIVNOST«, ali je v ponudbi predložen sklep o varovanju poslovne skrivnosti.

**9. Posredovanje podatkov naročniku**

Izbrani ponudnik bo moral v roku, ki ga bo določil naročnik priložiti podatke o:

* svojih ustanoviteljih, družbenikih, delničarjih, komanditistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

**10. Sprememba obsega predmeta javnega naročila in sklenitev pogodbe**

V skladu z 89. členom ZJN-3 si naročnik pridružuje pravico do ustavitve postopka, zavrnitve vseh ponudb, odstopa od izvedbe javnega naročila.

**11. Razlogi za izključitev in pogoji za priznanje sposobnosti**

Naročnik bo iz postopka javnega naročanja izločil ponudnika, ki bo izpolnjeval naslednje razloge za izključitev:

**11.1. Predhodna nekaznovanost**

Naročnik bo iz sodelovanja v postopku javnega naročanja izključil gospodarski subjekt, če je bila gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba, ki ima elemente naslednjih kaznivih dejanj, ki so opredeljena v Kazenskem zakoniku (Uradni list RS, št. 50/12 - uradno prečiščeno besedilo in 54/15; v nadaljnjem besedilu: KZ-1) in taksativno našteta v 75. členu ZJN-3.

*Razlog za izključitev se nanaša v primeru skupne ponudbe na vsakega izmed partnerjev, v primeru nastopa s podizvajalci pa tudi na podizvajalce.*

**DOKAZILA:**

* Ponudnik/partner/podizvajalec izpolni ESPD obrazec

**11.2. Uvrstitev na seznam ponudnikov z negativnimi referencami in evidenco poslovnih subjektov iz ZIntPK**

12.2.1. Naročnik bo iz sodelovanja v postopku javnega naročanja izključil gospodarski subjekt, če je ponudnik na dan, ko poteče rok za oddajo ponudbe izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.

*Razlog za izključitev se nanaša v primeru skupne ponudbe na vsakega izmed partnerjev, v primeru nastopa s podizvajalci pa tudi za podizvajalce.*

**DOKAZILA:**

* Ponudnik/partner/podizvajalec izpolni ESPD obrazec

11.2.2.Ponudnik ne sme biti uvrščen v evidenco poslovnih subjektov iz 35. člena Zakona o integriteti in preprečevanju korupcije (Ur. l. RS, št. 69/2011; v nadaljevanju: ZIntPK-UPB2).

*Razlog za izključitev se nanaša v primeru skupne ponudbe na vsakega izmed partnerjev, v primeru nastopa s podizvajalci pa tudi za podizvajalce.*

**DOKAZILA:**

* Ponudnik/partner/podizvajalec izpolni ESPD obrazec in izjavo iz razpisne dokumentacije

**11.3. Neplačane davčne obveznosti in socialni prispevki**

Naročnik bo izključil ponudnika, če bo ugotovil, da ima ponudnik na dan oddaje ponudbe neplačane zapadle obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika dan ali prijave, ki znašajo 50 eurov ali več. Kot neizpolnjevanje pogoja se šteje tudi, če na dan oddaje ponudbe ponudnik ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave.

*Razlog za izključitev se nanaša v primeru skupne ponudbe na vsakega izmed partnerjev, v primeru nastopa s podizvajalci pa tudi za podizvajalce.*

**DOKAZILA:**

* Ponudnik/partner/podizvajalec izpolni ESPD obrazec

**11.4. Spoštovanje delovnopravne zakonodaje**

Naročnik bo izločil ponudnika, če je ponudniku v zadnjih treh letih pred potekom roka za oddajo ponudb ali prijav pristojni organ Republike Slovenije ali druge države članice EU ali tretje države pri njem ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

*Razlog za izključitev se nanaša v primeru skupne ponudbe na vsakega izmed partnerjev, v primeru nastopa s podizvajalci pa tudi za podizvajalce*.

**DOKAZILA:**

* Ponudnik/partner/podizvajalec izpolni ESPD obrazec

**11.5. Hujša kršitev poklicnih pravil**

Naročnik bo iz postopka javnega naročanja izločil ponudnika, če bo z ustreznimi sredstvi izkazal, da je gospodarski subjekt zagrešil hujšo kršitev poklicnih pravil, zaradi česar je omajana njegova integriteta.

Kot ustrezna sredstva štejejo pravnomočne odločbe inšpekcijskih organov.

*Razlog za izključitev se nanaša v primeru skupne ponudbe na vsakega izmed partnerjev, v primeru nastopa s podizvajalci pa tudi za podizvajalce*.

**DOKAZILA:**

* Ponudnik/partner/podizvajalec izpolni ESPD obrazec

**POGOJI ZA SODELOVANJE**

**11.6. Registracija dejavnosti**

Ponudnik mora imeti registrirano dejavnost, ki je predmet javnega naročila.

**DOKAZILA**: Ponudnik/partner/podizvajalec izpolni ESPD obrazec.

**13. Merilo za izbor**

Naročnik bo ekonomsko najugodnejšo ponudbo izbral na podlagi:

* najnižja cena – 100 točk.

**Najnižja cena**

Ponudbena vrednost mora vključevati vse elemente, iz katerih je sestavljena in mora vključevati vse stroške tako, da naročnika ne bremenijo kakršnikoli stroški, povezani s predmetom javnega naročil. Pri izračunu ponudbene vrednosti morajo ponudniki upoštevati vse elemente, ki vplivajo na izračun cene dostave fco sedež Osnovne šole Šmartno v Tuhinju, Šmartno v Tuhinju 27a, 1219 Laze v Tuhinju.

Ponudnik izpolni *Ponudbeni predračun*.

**13. Pravna podlaga**

V postopku oddaje javnega naročila in tekom izvedbe javnega naročila je potrebno upoštevati:

Zakon o javnem naročanju (Uradni list RS, št 91/15, v nadaljevanju: ZJN-3);

* Zakon o pravnem varstvu v postopkih javnega naročanja (Uradni list RS, št 43/2011, s spremembami, v nadaljevanju: ZPVPJN)
* Obligacijski zakonik (Uradni list RS, št. 97/07, s spremembami, v nadaljevanju: OZ);
* vsa druga veljavna zakonodaja, ki ureja področje predmeta javnega naročila.

**14. Pouk o pravnem sredstvu**

Zahtevek za revizijo, v predrevizijskem postopku lahko v skladu z Zakonom o pravnem varstvu v postopku javnega naročanja (Ur.l. RS, št. 43/2011, 60/2011, 63/2013, 90/2014- ZDU in 60/2017 vloži vsaka oseba, ki ima ali je imela interes za dodelitev naročila in ki verjetno izkaže, da ji je bila ali bi ji lahko bila povzročena škoda zaradi ravnanja naročnika, ki se v revizijskem zahtevku v predrevizijskem postopku navaja kot kršitev naročnika v postopku oddaje javnega naročanja.

Vlagatelj mora ob vložitvi zahtevka za revizijo, ki se nanaša na vsebino objave ali razpisno dokumentacijo vplačati takso v znesku 2.000,00 EUR na TRR pri Ministrstvu za finance številka SI56 0110 0100 0358 802, odprtega pri Banki Slovenije, Slovenska 35, 1505 Ljubljana, Slovenija, SWIFT KODA: BSLJSI2X; IBAN:SI56011001000358802- taksa za postopek revizije javnega naročanja.

Zoper vsebino objave ali razpisno dokumentacijo lahko ponudnik vloži zahtevek za revizijo v predrevizijskem postopku v desetih delovnih dneh od objave obvestila o javnem naročilu.

Zahtevek za revizijo v predrevizijskem postopku mora biti vložen pri naročniku in sicer neposredno na sedežu naročnika ali po pošti priporočeno s povratnico ali v elektronski obliki, če je podpisan z varnim elektronskim podpisom, overjenim s kvalificiranim potrdilom.

Ravnateljica; mag. Darja Kraševec

**Priloge**

**Ponudbeni predračun**

Ponudnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

ki v postopku oddaje javnega naročila ***»dobava utekočinjenega naftnega plina- propana za obdobje do 31.12.2021«***

podajamo ponudbeno ceno kot je razvidno iz tega obrazca:

|  |  |
| --- | --- |
| Ponudbena cena za 1 liter (brez DDV) | Ponudbena cena za 1 liter (z DDV) |
|  |  |

|  |  |
| --- | --- |
| Ponudbena vrednost za 40.000 l/letno (brez DDV) | Ponudbena vrednost za 40.000 l/letno (z DDV) |
|  |  |

Kraj in datum: Podpis in žig ponudnika:

***Ponudnik izpolnjen obrazec naloži v zavihek »Ponudbeni predračun« v sistemu e-JN.***

**Izjava po 35. členu ZIntPK**

V postopku za izvedbo javnega naročila ***»dobava utekočinjenega naftnega plina- propana za obdobje do 31.12.2021«***

ponudnik: *…………………………………………………………*

izjavlja, da ni nastopil položaj, kot ga ureja določilo 35. člena Zakona o integriteti in preprečevanju korupcije (ZIntPK-UPB2, Ur.l. RS 69/11).

Določba 1. odst. 35. člena ZIntPK med drugim določa, da organ ali organizacija javnega sektorja, ki je zavezan postopek javnega naročanja voditi skladno s predpisi, ki urejajo javno naročanje, ne sme naročati blaga, storitev ali gradenj, katerih je funkcionar, ki pri tem organu ali organizaciji opravlja funkcijo, ali njegov družinski član:, deležen kot poslovodja, član poslovodstva ali zakoniti zastopnik ali- je neposredno ali preko drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu. Prepoved velja tudi za poslovanje organa ali organizacije javnega sektorja s funkcionarjem ali njegovim družinskim članom kot fizično osebo.

V skladu z navedenim izjavljamo, da v poslovnem subjektu, ki je izvajalec v postopku javnega naročanja, funkcionar ali njegovi družinski člani, niso člani poslovodstva niti niso neposredno oz. preko drugih pravnih oseb z več kot 5% deležem udeleženi pri ustanoviteljskih pravicah, upravljanju oz. kapitalu.

Pogodba, ki je v nasprotju z določbami 35. člena ZIntPK, je nična.

Kraj in datum: Žig: Podpis ponudnika:

**Izjava o udeležbi fizičnih in pravnih oseb v lastništvu ponudnika**

Za namene iz 6. odstavka 14. člena Zakona o integriteti in preprečevanju korupcije (ZIntPK-UPB2, Ur.l. RS, št. 69/11, v nadaljevanju: ZIntPK), tj. zaradi zagotovitve transparentnosti posla in preprečitve korupcijskih tveganj pri sklepanju pravnih poslov kot zakoniti zastopnik ponudnika (samostojni ponudnik/glavni izvajalec pri ponudbi s podizvajalci/vsak partner v skupni ponudbi) v postopku oddaje javnega naročila ***»dobava utekočinjenega naftnega plina- propana za obdobje do 31.12.2021«*** podajam naslednjo

**PODATKI O PONUDNIKU:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv in naslov ponudnika)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(matična številka)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(davčna številka)*

**UDELEŽBA FIZIČNIH IN PRAVNIH OSEB V LASTNIŠTVU PONUDNIKA:**

*Opomba: vpisati je potrebno naslednje podatke o udeležbi fizičnih in pravnih oseb v lastništvu ponudnika:*

* *za fizične osebe: ime in priimek, naslov prebivališča in delež lastništva;*
* *za pravne osebe: naziv in naslov pravne osebe in delež lastništva.*

*Podatke je potrebno vpisati za vse udeležene v lastništvu, ne glede na delež lastništva.*

*V kolikor je oseb v lastništvu ponudnika več, dodajte vrstice v tabeli, če obrazec izpolnjujete v elektronski obliki oziroma jih priložite izjavi v obliki seznama z vsemi potrebnimi podatki.*

|  |  |  |  |
| --- | --- | --- | --- |
|  | *IME IN PRIIMEK /*  *NAZIV PRAVNE OSEBE* | *NASLOV PREBIVALIŠČA /*  *SEDEŽ PRAVNE OSEBE* | *DELEŽ LASTNIŠTVA* |
| *1.* |  |  |  |
| *2.* |  |  |  |
| *3.* |  |  |  |

**PODATKI O TIHIH DRUŽBENIKIH**

*Opombe: v primeru, da so udeleženci v lastništvu ponudnika tihi družbeniki, je za vsakega od tihih družbenikov potrebno vpisati naslednje podatke:*

* *za fizične osebe: ime in priimek, naslov prebivališča in delež lastništva;*
* *za pravne osebe: naziv in naslov pravne osebe in delež lastništva.*

*Podatke je potrebno vpisati za vse tihe družbenike, ne glede na delež lastništva.*

*Tabelo izpolni ponudnik, v katerega lastništvu so udeleženi tihi družbeniki.*

|  |  |  |  |
| --- | --- | --- | --- |
|  | *IME IN PRIIMEK /*  *NAZIV PRAVNE OSEBE* | *NASLOV PREBIVALIŠČA /*  *SEDEŽ PRAVNE OSEBE* | *DELEŽ LASTNIŠTVA* |
| *1.* |  |  |  |
| *2.* |  |  |  |
| *3.* |  |  |  |

**IZJAVA, DA NI TIHIH DRUŽBENIKOV**

*Opomba: v primeru, da v lastništvu ponudnika ni tihih družbenikov, ponudnik poda naslednjo izjavo:*

Izjavljamo, da v lastništvu ponudnika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv in sedež ponudnika)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **ni tihih družbenikov.**

**POVEZANE DRUŽBE**

*Opomba: v primeru, da so s ponudnikom povezane družbe, za katere se glede na določbe zakona, ki ureja gospodarske družbe šteje, da so povezane družbe s ponudnikom, ponudnik izpolni spodnjo tabelo z naslednjimi podatki:*

* *naziv in naslov povezane družbe,*
* *vrsta povezave in/ali delež lastništva.*

*Podatke je potrebno vpisati za vse s ponudnikom povezane družbe.*

|  |  |  |  |
| --- | --- | --- | --- |
|  | *NAZIV POVEZANE DRUŽBE* | *NASLOV POVEZANE DRUŽBE* | *VRSTA POVEZAVE /*  *DELEŽ LASTNIŠTVA* |
| *1.* |  |  |  |
| *2.* |  |  |  |
| *3.* |  |  |  |

**IZJAVA, DA NI POVEZANIH DRUŽB**

*Opomba: v primeru, da povezanih družb s ponudnikom ni, ponudnik poda naslednjo izjavo:*

Izjavljamo, da s ponudnikom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv in sedež ponudnika)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ni povezanih družb, za katere se glede na določbe zakona, ki ureja gospodarske družbe, šteje, da so povezane.**

**S podpisom te Izjave o udeležbi fizičnih in pravnih oseb v lastništvu ponudnika jamčimo za točnost in resničnost podatkov ter za podano izjavo prevzemamo polno odgovornost. Seznanjeni smo z določbo Zakona o integriteti in preprečevanju korupcije, ki določa, da je pogodba v primeru lažne izjave ali neresničnih podatkov o dejstvih v izjavi nična.**

|  |  |
| --- | --- |
| Kraj: | Ime in priimek zakonitega zastopnika: |
|  |  |
| Datum: |  |
| Žig: |  |
|  | Podpis zakonitega zastopnika: |
|  |  |
|  |  |

**Vzorec pogodbe**

**OSNOVNA ŠOLA ŠMARTNO V TUHINJU, Šmartno v Tuhinju 27a, 1219 Laze v Tuhinju**

ki jo zastopa ravnateljica mag. Darja Krašovec,

Matična št.: 5950686000,

Davčna številka: 47328304,

Transakcijski račun: SI56 0110 0600 0058 029,

(v nadaljevanju naročnik)

in

ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Identifikacijska št. (ID za DDV): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Transakcijski račun (TRR): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_odprt pri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: izvajalec)

sklepata **POGODBO O DOBAVI UTEKOČINJENEGA NAFTNEGA PLINA- PROPANA**

SPLOŠNE DOLOČBE

1. člen

Naročnik je izvedel postopek oddaje naročila male vrednosti ***»DOBAVA UTEKOČINJENEGA NAFTNEGA PLINA- PROPANA ZA OBDOBJE DO 31.12.2021«*** objavljen na Portalu javnih naročil z dne \_\_\_\_\_\_\_\_\_\_\_\_\_\_ 2019, pod št. objave \_\_\_\_\_\_\_\_\_\_\_\_\_\_\_\_\_. Z odločitvijo o oddaji javnega naročila z dne \_\_\_\_\_\_\_\_\_\_ je bil izvajalec v predmetnem postopku oddaje javnega naročila izbran kot podpisnik pogodbe.

Sestavni del pogodbe je razpisna dokumentacija in ponudbena dokumentacija predmetnega javnega naročila.

PREDMET POGODBE

1. člen

Predmet pogodbe so občasna naročila dobave utekočinjenega naftnega plina- propana (CPV: 9122110), ki jih naročnik po obsegu in časovno ne more vnaprej določiti. Naročnik bo naročil in izvajalec izvedel toliko dobav, kolikor jih bo naročnik dejansko potreboval, v okviru izvajanja dejavnosti.

Ocenjene količine so okvirne in naročnik ne nosi odškodninske odgovornosti zaradi nedoseganja okvirnih količin.

POGODBENA VREDNOST

1. člen

Pogodbena vrednost je enaka višini ocenjene vrednosti in znaša \_\_\_\_\_\_\_\_\_\_\_\_\_\_ EUR brez DDV.

Vrednost litra utekočinjenega naftnega plina- propana je razvidna iz predračuna, ki je sestavni del te pogodbe in znaša\_\_\_\_\_ EUR brez DDV in je fiksna od 1.1.2020 do 31.12.2021.

Vrednost litra utekočinjenega naftnega plina- propana vključuje vse elemente, iz katerih je sestavljena in vključuje vse stroške in popuste, tako da naročnika ne bremenijo kakršnikoli stroški, povezani s predmetom te pogodbe . V pogodbeni vrednosti so upoštevani vsi elementi, ki vplivajo na izračun cene (v ceno so vključeni tudi stroški prevoza) dostave sedež Osnovna šola Šmartno v Tuhinju, Šmartno v Tuhinju 27a, 1219 Laze v Tuhinju.

ČAS IZVAJANJA STORITEV

1. člen

Pogodba se sklepa za čas od 1.1.2020 do 31.12.2021.

OBVEZNOST NAROČNIKA

1. člen

Naročnik se obvezuje, da bo ob podpisu pogodbe imenoval pooblaščenega predstavnika naročnika za izvajanje pogodbe.

Naročnik do posamezne količine naročal za vsako dobavo posebej preko telefona ali elektronske pošte.

OBVEZNOSTI IZVAJALCA

1. člen

Izvajalec izjavlja, da mu je poznan predmet pogodbe in vsi riziki, ki bodo spremljali delo, da je seznanjen z razpisnimi zahtevami ter da so mu razumljivi in jasni pogoji in okoliščine za pravilno izvedbo .

Izvajalec se zavezuje, da bo:

-naročniku dobavljal blago, ki je predmet te pogodbe v roku 1 (enega) delovnega dne od prejema telefonskega ali elektronskega naročila; naročnik se zavezuje blago prevzeti na podlagi dobavnice,

-naročniku omogočal nadzor nad dobavo blaga, ki je predmet pogodbe.

Izvajalec odgovarja naročniku za vse stvarne in pravne napake na blagu, ki je predmet pogodbe.

NAČIN OBRAČUNAVANJA

1. člen

Opravljene dobave bo izvajalec obračunal po dejansko izvršenih dobavah.

Obračunavanje blaga bo izvajalec opravil z izstavitvijo e-računa po opravljeni dobavi.

NAČIN PLAČEVANJA

1. člen

Naročnik bo izvajalcu opravljene dobave plačal 30. dan po potrditvi posameznega računa oziroma v roku, kot ga določa v času prejetja računa veljaven zakon, ki ureja izvrševanje proračuna Republike Slovenije.

Naročnik se zavezuje račun/e plačati na transakcijski račun izvajalca št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V primeru, da bo kot najugodnejša izbrana skupna ponudba skupine izvajalcev, bodo plačila izvedena na transakcijski račun izvajalca, ki je izdajatelj menice za dobro izvedbo pogodbenih obveznosti.

/tekst s podizvajalci se upošteva le v primeru, da izvajalec nastopa s podizvajalci/

V kolikor bo podizvajalec zahteval neposredno plačilo so obvezne priloge računu glavnega izvajalca računi podizvajalcev, ki jih je glavni izvajalec predhodno potrdil podizvajalcem. Roki plačil v primeru neposrednih plačil podizvajalcem so enaki kot za izvajalca.

V primeru, da podizvajalec ne zahteva neposrednega plačila s strani naročnika mora izvajalec najpozneje v roku 60 dni od plačila končnega računa naročniku podati pisno izjavo izvajalca in podizvajalca, da je podizvajalec prejel plačilo za storitve, izvedene v predmetnem javnem naročilu. V kolikor izjava ne bo predložena, bo naročnik sprožil postopek za ugotovitev prekrška, skladno z določili ZJN-3.

VAROVANJE POSLOVNIH SKRIVNOSTI

9. člen

Kot poslovno skrivnost je izvajalec dolžan varovati podatke, s katerimi bi se seznanil pri izvedbi storitev, ki so predmet te pogodbe.

Določbe o poslovni skrivnosti zavezujejo izvajalca in njegove delavce ter podizvajalce tudi po prenehanju veljavnosti te pogodbe.

ODSTOP OD POGODBE

10. člen

Če izvajalec ne opravlja storitev v skladu s pogodbo in ponudbeno dokumentacijo ter pri delu ne upošteva veljavne zakonodaje in pri tem nastane škoda, sme naročnik odstopiti od pogodbe ter zahtevati povrnitev nastale škode.

Naročnik obvesti izvajalca o kršitvah in odstopu od pogodbe pisno, priporočeno s povratnico.

Naročnik lahko prekine pogodbo brez da bi navajal razloge s trimesečnim odpovednim rokom.

PROTIKORUPCIJSKA KLAVZULA

11. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

– pridobitev posla ali

– za sklenitev posla pod ugodnejšimi pogoji ali

– za opustitev dolžnega nadzora nad izvajanjem pogodbenih obveznosti ali

– za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, ~~posredniku~~ organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična, če pa pogodba še ni veljavna, se šteje, da pogodba ni bila sklenjena.

PREDSTAVNIKI POGODBENIH STRANK

12. člen

Urejanje vseh medsebojnih vprašanj, ki bodo nastala v zvezi z izvajanjem te pogodbe, bo za naročnika opravljal pooblaščeni predstavnik \_\_\_\_\_\_\_\_\_\_\_\_\_\_\_\_\_\_\_.

Pooblaščeni predstavnik s strani izvajalca je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

REŠEVANJE SPOROV

13. člen

Morebitne spore, ki bi nastali v zvezi z izvajanjem te pogodbe, bodo stranke skušale rešiti sporazumno. Če spornega vprašanja ne bo možno rešiti sporazumno, je za reševanje sporov pristojno sodišče po sedežu naročnika.

KONČNE DOLOČBE

14. člen

Pogodba velja do 31.12.2021. Pogodba je sklenjena, ko jo podpišeta obe pogodbeni stranki.

Ta pogodba je napisan v 4 (štirih) enakih izvodih, od katerih naročnik prejme 2 (dva), izvajalec pa 2 (dva) izvoda.

V\_\_\_\_\_\_\_\_\_\_\_\_\_\_\_\_ dne: \_\_\_\_\_\_\_\_\_\_ V\_\_\_\_\_\_\_\_\_\_\_\_\_\_\_\_ dne: \_\_\_\_\_\_\_\_\_\_

Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Številka: \_\_\_\_\_\_\_\_\_\_\_\_\_\_\_\_\_\_\_\_

IZVAJALEC: NAROČNIK:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Osnovna šola Šmartno v Tuhinju

Ravnateljica, mag. Darja Kraševec

Priloge:

- Ponudbeni predračun